സംസ്ഥാനത്ത് ഇന്ധന വില ഇന്നും നേരിയ തോതിൽ കുറഞ്ഞു . പെട്രോളിന് 7 പൈസയും ഡീസലിന് 6 പൈസയുമാണ് കുറഞ്ഞത് . തിരുവനന്തപുരത്ത് പെട്രോളിന് 82 രൂപ 54 പൈസയും ഡീസലിന് 75 രൂപ 13 പൈസയാണ് നിരക്ക് . രാജ്യാന്തര വിപണിൽ ക്രൂഡോയിൽ വില കുറഞ്ഞതിനെ തുടർന്നാണ് ഇന്ധന വില കുറച്ചതെന്ന് എണ്ണക്കമ്പനികൾ അറിയിച്ചു . തുടർച്ചയായ 16 ദിവസത്തെ വർദ്ധനയ്ക്ക് ശേഷം പെട്രോൾ - ഡീസൽ വില ഇന്നലെ ഒരു പൈസ കുറച്ചിരുന്നു . കൊച്ചിയിൽ പെട്രോളിന് 81 രൂപ 25 പൈസയും ഡീസലിന് 73 രൂപ 93 പൈസയുമാണ് നിരക്ക് . കോഴിക്കോട് പെട്രോളിന് 81 രൂപ 51 പൈസയും ഡീസലിന് 74 രൂപ 19 പൈസയുമാണ് വില . സംസ്ഥാന സർക്കാർ എക്സൈസ് നികുതി കുറച്ചതിനാൽ നാളെ മുതൽ കേരളത്തിൽ പെട്രോൾ - ഡീസൽ വിലയിൽ ഒരു രൂപയുടെ കുറവുണ്ടാകും .